அண்மையில் ஆத்திராவில் கொடூரமாகக் கொல்லப்பட்ட கூலித்தொழிலாளிகள் பெரிய அதிர்வலையையே தமிழகத்தில் ஏற்படுத்தியிருக்க, ஒருசிலர் "இது அவர்கள் செய்த குற்றத்திற்குத் தண்டனை" என்று எழுதி இராமன் புகழைப் பாடிக்கொண்டிருந்தார்கள்!!!! சிலர் பகவத்கீதையின் கர்மயோகத்தைக் கதைத்தார்கள். குளிரூட்டப்பட்ட அறையில் இருந்துகொண்டு ஐபோன்,ஐபாட்,கலக்சி டப்,போன் என்று கணினி வகைகளில் ஒன்றைப் பயன்படுத்தி கருத்துரைப்பவர்கள் கர்மயோகத்தைத்தான் ஓதுவிப்பார்கள்!!! வேறு என்னைத்தைச் சொல்ல என்று அமைதியாக அவர்களின் கருத்துக்களைப் படித்து "இராமனுக்கு இப்படிப்பட்ட தொண்டர்கள் அமைந்தமைக்கு இராமன் செய்த பாவம் என்னவோ?” என்று நொந்துகொண்டேன். நான் சந்தித்த அந்த 60 வயது ஐயாவும் 32 வயது அம்மாவும் என்னுள் அந்த மனப்பக்குவத்தை விதைத்திருந்தனர்! அவர்கள் முகங்கள் எனக்குள் விதைத்துள்ள செய்திகள் பல!!!!